Mogiliavo mūšis (1581)
Mogiliavo mūšis (lenk. Bitwa pod Mohylewem, rus. Битва под Шкловом) – 1581 m. birželio 27 d. Mogiliave vykęs Abiejų Tautų Respublikos ir Rusijos carystės kariuomenių mūšis, vienas iš 1577–1582 m. ATR–Rusijos karo dėl Livonijos susidūrimų. Rusijos istoriografijoje kartu su kautynėmis, keletu dienų anksčiau vykusiomis už 40 km į šiaurę nuo Šklovo, vadinamas Šklovo mūšiu. Mūšyje atsiskleidė ATR kariuomenės husarų dalinių vertė. Jie, pasinaudodami psichologiniu efektu (sparnuotųjų husarų aprangos keliamas įvaizdis, kad tokios pajėgos atrodo gerokai didesnės nei yra), sėkmingai apsigynė nuo daug kartų didesnės priešo kariuomenės.